Kinyarwanda: 1° guhagararira akarere imbere y’izindi nzego; 2° kuyobora akarere akurikije amategeko; 3° kumenyekanisha umurongo wa politiki igihugu kigenderaho; 4° gukangurira abaturage kwitabira gushyira mu bikorwa ibyemezo byafashwe haba ku rwego rw’igihugu, urw’intara cyangwa se urw’akarere; 5° guhuza ibikorwa bya komite nyobozi; 6° gukurikirana ishyirwa mu bikorwa ry’ibyemezo bya komite nyobozi; 7° gukora imirimo y’irangamimerere ikorerwa ku karere no gukurikirana ikorerwa ku rwego rw’umurenge n’umunyamabanga nshingwabikorwa; abafite mu nshingano zabo imirimo y’irangamimerere yose bashobora gukoreshereza ahandi mu ifasi yabo ibitabo by’irangamimerere nta nzitizi; 8° gukurikirana uko ibyemezo byafashwe n’inama njyanama ndetse  n’amabwiriza aturutse mu buyobozi bukuru bw’igihugu bishyirwa mu  bikorwa; 9° gutumira no kuyobora inama za komite nyobozi; 10° kumenyekanisha amategeko, amabwiriza n’ibyemezo by’inama njyanama y’akarere; 11° kubungabunga umutekano w’abantu n’ibintu mu karere afatanyije n’inzego zibishinzwe; 12° gushyira umukono ku mabwiriza, amatangazo, amasezerano n’izindi nyandiko zirebana n’inshingano ze; 13° kwita ku bitabo by’irangamimerere n’ibarura  ry’abaturage ; 14° guha abakozi b’akarere amanota ku rwego rwa nyuma ; 15° gutanga ibibanza, impushya zo kubaka, icyemezo cy’uko inzu yubatswe hakurikijwe igishushanyombonera cyayo, gutanga uruhushya rwo guhindura inyubako n’urwo gusenya ahafatwa nk’umujyi cyangwa santeri y’ubucuruzi. inyandiko zijyanye n’ibyo bikorwa zimenyeshwa minisitiri ufite imitunganyirize y’imijyi mu nshingano ze na minisitiri ufite ubutaka mu nshingano ze ; 16° kugenzura inzego z’imirimo z’akarere n’iza leta ziri mu karere; 17° gukurikirana ikoreshwa ry’amafaranga n’umutungo by’akarere; 18° gukora iperereza ku nyubako no ku bindi bikorwa  bijyanye n’ubucuruzi kandi bishobora kubangamira ibidukikije, ubuzima bw’abaturage n’ibikorwa by’amajyambere mbere y’uko bitangira gukorwa rigashyikirizwa inzego zabisabye, itarenze iminsi mirongo itandatu (60). iki gihe kibarwa uhereye igihe uwasabye yatangiye ibyangombwa byose; 19° kwakira no gukemura  ibibazo by’abaturage bitashoboye gukemurwa n’inzego z’akarere zibishinzwe; 20° gukora indi mirimo ashobora guhabwa n’inama njyanama y’akarere cyangwa izindi nzego zimukuriye.
English: 1° to represent the district before other organs; 2° to direct the district in accordance with the law; 3° to disseminate the political orientation of the country; 4° to mobilize the population to participate in the implementation of the decisions taken at the state, provincial or district level; 5° to coordinate the activities of the executive committee; 6° to monitor the implementation of the decisions of the executive committee; 7° to perform civil status related activities conducted at the district and to monitor those performed at the sector by the executive secretary. persons in charge of civil status activities may use civil status registers in any other area in the district without any hindrance; 8° to monitor how decisions of the district council as well as instructions from higher authorities of the country are implemented; 9° to convene and chair meetings of the executive committee; 10° to disseminate legislation, instructions and the decisions of the district council; 11° to ensure security of people and property in the district in collaboration with relevant organs; 12° to sign regulations, announcements, contracts, conventions and agreements between the district and various organs a and institutions; 13° to manage the civil status and population census registry; 14° to make a final evaluation of district personnel; 15° to allocate land plots, granting of building authorization, land titles and monitoring whether the construction of the house is in accordance with its master plan, issues authorization for modification and destruction of houses in urban and trading centers. all documents related to such activities mentioned above shall be communicated to the minister in charge of housing and settlement; 16° to monitor district and public service departments in the district; 17° to make a follow up regarding the use of funds and resources of the district; 18° to investigate on the buildings and other activities relating to trade which may degrade the environment, health of the population and development activities before they are implemented and to forward it to the concerned authorities in a period not exceeding sixty (60) days. however, such a period is counted from the time when the applicant submitted all the necessary requirements; 19° to receive and settle petitions of the population which were not settled by the relevant services of the district; 20° to perform other duties as may be assigned by the district council or any other superior authorities.